Gila Baby

Gila Baby merupakan sebuah filem aksi komedi Malaysia 2014 arahan Kabir Bhatia dan dibintangi oleh Beto Kusyairy, Nadiya Nisaa, Fimie Don, Sharnaaz Ahmad, Adlin Aman Ramlie, Jalil Hamid dan Lan Pet Pet. Filem ini mengisahkan Bob (Beto Kusyairy) yang memerlukan wang yang banyak bagi membiayai kos pembedahan ayahnya di hospital. Terpaksa mengambil jalan mudah, Bob membantu Roy (Sharnaaz Ahmad) mencuri kereta dan akhirnya telah menemui seorang bayi di tempat duduk belakang kereta tersebut. Filem ini telah ditayangkan kepada umum pada 4 Disember 2014.

Sinopsis
Bob (Beto Kusyairy) memerlukan wang yang banyak bagi membiayai kos pembedahan ayahnya di hospital. Dengan mengambil jalan mudah, Bob membantu Roy (Sharnaaz Ahmad), bekas teman sekelasnya di sekolah yang selalu membulinya dahulu untuk melakukan jenayah mencuri kereta. Walaupun percubaan pertama Bob untuk aktiviti jenayah tersebut berjaya tetapi ada seorang bayi (Nur Iman Khalisa) di tempat duduk belakang kereta yang dicurinya itu!

Bob kini mendapati dirinya diburu oleh beberapa pihak yang tidak akan berhenti selagi Bob dan bayi tersebut tidak ditangkap! Untuk mengeruhkan lagi keadaan, dalam perjalanan menyelamatkan diri, Bob bertemu Jaja (Nadiya Nisaa) yang mengugut Bob untuk membawanya sekali kerana ingin lari dari masalahnya sendiri.

Pelakon
 Beto Kusyairy sebagai Bob
 Nadiya Nisaa sebagai Jaja
 Fimie Don sebagai Fimie
 Sharnaaz Ahmad sebagai Roy
 Adlin Aman Ramlie sebagai Jerry
 Jalil Hamid sebagai Mejar (B) Hisham
 Lan Pet Pet sebagai Tom
Craig Fong sebagai Mongol
 Chew Kin Wah sebagai Ayahanda Sam
 Nur Iman Khalisa (Chacha) sebagai Baby

Penerbitan
Pengarah filem ini, Kabir Bhatia mengatakan bahawa filem ini merupakan filem yang paling sukar pernah diarah olehnya kerana jalan cerita yang bahaya dan melibatkan seorang bayi. Beto Kusyairy telah mendapat kecederaan di lutut sebab jatuh motor dan di dahi semasa pengambaran.

Keluaran

Tayangan
Tayangan perdana filem ini telah dilakukan di GSC Pavilion Kuala Lumpur pada 20 November 2014. Filem ini telah ditayangkan kepada umu pada 4 Disember 2014.

Ulasan
Aqmar Mustaza dari Sinar Harian mengulas filem ini sebagai sebuah filem yang mempunyai jalan cerita yang ringkas dan mudah difahami. Lakonan Sharnaaz Ahmad dan Beto Kusyairy turut dipuji. Diyana AR dari portal kehidupan, TheVocket.com pula menyenaraikan filem ini sebagai "9 Filem Terbaik Malaysia 2014".

Anugerah

Lihat juga
Filem Malaysia tahun 2014

Rujukan

Pautan luar
 

Filem Malaysia tahun 2014
Filem bahasa Melayu
Filem komedi Malaysia